Document ID: /roh_data/filtered/fineweb-2-filterrobots_roh.jsonl.gz/11989

La Confederaziun publitgescha las leschas, las ordinaziuns ed ils conclus uschè svelt che pussibel. La Chanzlia federala è responsabla per la publicaziun da tut ils texts giuridics en il Fegl uffizial federal ed en la Collecziun sistematica. Tut questas publicaziuns èn accessiblas sur la rait. Las versiuns electronicas han schizunt la precedenza avant las versiuns stampadas I na dat strusch ina pagina d'internet da l'administraziun federala che vegn consultada uschè savens sco il portal dal dretg federal. Mintga di utiliseschan millis persunas, cunzunt giuristas e giurists, quest med auxiliar ch'è ina purschida da la Chanzlia federala.